Ingvild Isaksen

Ingvild Landvik Isaksen (født 1989) er en norsk tidligere fotballspiller fra Drøbak.

Klubblag
Ingvild Isaksen gikk på Ski videregående skole og spilte for Kolbotn Fotball Kvinner fra 2006 til 2013, hun ble seriemester med klubben i 2006.  

Før 2014-sesongen gikk hun til regjerende seriemester Stabæk Fotball Kvinner. Høsten 2014 ødela hun korsbånd og menisk i Champions League-kampen mot VfL Wolfsburg. Dermed ble det et 600 dagers langt skadeavbrekk før hun var tilbake på banen i 2016.Ingvild gjorde comeback etter 600 dagers skademareritt i budstikka.no den 3. juni 2016. 

I august 2017 ble det kjent at Isaksen hadde signert for det nystartede damelaget til italienske Juventus. Hun ble italiensk seriemester i klubbens første sesong når de vant Serie A i 2018.Skadet Ingvild så sitt Juventus bli seriemestere etter straffespark i Akershus Amtstidende den 25. mai 2018. Hun slet igjen med kneskader under oppholdet i Juventus og i august 2018 ble det kjent at hun returnerte til Stabæk. 

I februar 2019 kom nyheten om at Isaksen måtte legge opp. Etter fem operasjoner sa kneet stopp og hun fikk beskjed at hun måtte gi seg som fotballspiller. 

Landslag
Hun var med i EM i Finland 2009 og EM i Sverige 2013. Den ovenfor nevnte menisk- og korsbåndsskade ødela for deltakelse i VM i Canada 2015, og en vond hæl som ødela EM i Nederland 2017.Slik havnet Ingvild Isaksen i Juventus i dagbladet.no den 8. september 2017. Hun endte på 64 A-landskamper og tre mål.

 Etter fotballkarrieren 
Isaksen startet i jobben som markedsansvarlig i Kolbotn Fotball Kvinner etter at spillerkarrieren var over. Hun gikk videre til jobben som innholdsprodusent i Vålerenga Fotball Damer. 
I mars 2021 ble hun ansatt i Norges Fotballforbund som medieansvarlig for det norske kvinnelandslaget.

 Referanser 

 Eksterne lenker 


Kategori:Personer fra Frogn kommune
Kategori:Norske fotballspillere
Kategori:Norske damelandslagsspillere i fotball
Kategori:Spillere under EM i fotball for kvinner 2009
Kategori:Spillere under EM i fotball for kvinner 2013
Kategori:Fotballspillere for Kolbotn Fotball Kvinner
Kategori:Norgesmestere i fotball
Kategori:Fotballspillere for Juventus FC (kvinner)
Kategori:Fotballspillere for Stabæk Fotball Kvinner
Kategori:Fotballspillere for Gamle Oslo FK
Kategori:Norske fotballspillere i Italia